pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงยุติธรรม พัฒนาศักยภาพศูนย์ยุติธรรมชุมชน รุ่นที่ ๗
วันศุกร์ที่ 27 เมษายน 2561
กระทรวงยุติธรรม พัฒนาศักยภาพศูนย์ยุติธรรมชุมชน รุ่นที่ ๗
นางกรรณิการ์ แสงทอง รองปลัดกระทรวงยุติธรรม เป็นประธานในพิธีปิดและมอบประกาศนียบัตรแก่ผู้ผ่านการอบรมโครงการอบรมคณะกรรมการศูนย์ยุติธรรมชุมชน รุ่นที่ ๗
ในวันพฤหัสบดีที่ ๒๖ เมษายน ๒๕๖๑ ณ โรงแรมหรรษา เจบี หาดใหญ่ อ.หาดใหญ่ จ.สงขลา
นางกรรณิการ์ แสงทอง รองปลัดกระทรวงยุติธรรม
เป็นประธานในพิธีปิดและมอบประกาศนียบัตรแก่ผู้ผ่านการอบรมโครงการอบรมคณะกรรมการ
ศูนย์ยุติธรรมชุมชน รุ่นที่ ๗ ระหว่างวันที่ ๒๔ – ๒๖ เมษายน ๒๕๖๑
พร้อมกันนี้ได้บรรยายพิเศษในหัวข้อ "ยุติธรรมชุมชน พลังประชาชน" โดยมีใจความตอนหนึ่งว่า
การแก้ปัญหาคนล้นคุก ซึ่งส่วนใหญ่คือคดียาเสพติด จําเป็นต้องอาศัยความร่วมมือจากประชาชนในชุมชน
ในการเฝ้าระวังปัญหายาเสพติดในชุมชน และความร่วมมือจากทุกภาคส่วนในการฟื้นฟูผู้พ้นโทษ
การนําภาคประชาชนเข้ามามีส่วนร่วมในกระบวนการยุติธรรม
เช่น การเฝ้าระวังการเกิดปัญหาอาชญากรรมในชุมชน การเฝ้าระวังและดูแลช่วยเหลือกลุ่มเสี่ยง
เพื่อให้การดําเนินงานด้านกระบวนการยุติธรรมมีประสิทธิภาพมากขึ้น
ทั้งนี้ หากประชาชนมีปัญหาไม่ได้รับความยุติธรรม หรือผู้ตกเป็นผู้เสียหายหรือผู้ต้องหา
สํานักงานยุติธรรมจังหวัดทุกจังหวัด และกองทุนยุติธรรม จะรับเรื่องร้องเรียนร้องทุกข์ ให้คําปรึกษาด้านกฎหมาย
รวมทั้งให้ความช่วยเหลือเยียวยาเบื้องต้น เพื่อลดความเหลื่อมล้ําของประชาชนในสังคม
สํานักงานยุติธรรมจังหวัดและหน่วยงานในพื้นที่ จึงต้องบูรณาการการทํางานผ่านกลไก กพยจ.
เพื่อเชื่อมโยงฐานข้อมูลและส่งต่องาน เพื่ออํานวยความยุติธรรมให้แก่ประชาชน
โดยคํานึงถึงประโยชน์ของประชาชนเป็นสําคัญ
รัฐบาลไทย-ข่าวทำเนียบรัฐบาล-กอช. เตือนเกษตรกรแบ่งเงินออมเมื่อมีรายได้
วันจันทร์ที่ 15 พฤษภาคม 2560
กอช. เตือนเกษตรกรแบ่งเงินออมเมื่อมีรายได้
กองทุนการออมแห่งชาติ หรือ กอช. เตือนเกษตรกรเร่งออมเมื่อมีรายได้ ย้ําการออมเพื่อเป็นหลักประกันยามชราเป็นเรื่องจําเป็น
นายสมพร จิตเป็นธม เลขาธิการคณะกรรมการกองทุนการออมแห่งชาติ หรือ กอช. กล่าวว่า ปัจจุบันกองทุนการออมแห่งชาติมีจํานวนสมาชิก 532,000 ราย กว่าครึ่งหนึ่งของสมาชิกทั้งหมดประกอบอาชีพเกษตรกร คิดเป็นร้อยละ 55 ซึ่งจากสถิติการนําส่งเงินสะสมของสมาชิกพบว่า มีเพียงร้อยละ 27 ของสมาชิกที่เป็นเกษตรกรที่มีการส่งเงินสะสมในปี 2559 จึงยังมีปริมาณการออมในอัตราที่ต่ําอยู่มาก ซึ่งอาจเป็นเพราะรายได้ของเกษตรกรส่วนใหญ่จะสัมพันธ์กับฤดูกาลเก็บเกี่ยวและราคาพืชผลการผลิต โดยช่วงปีที่ผ่านมาเศรษฐกิจการเกษตรของประเทศอยู่ในภาวะหดตัวเล็กน้อยจากปัจจัยลบหลายประการ ทั้งสถานการณ์ภัยแล้ง ปริมาณการส่งออกสินค้าเกษตรลดต่ําลงเพราะกําลังซื้อลดลง จึงทําให้เกษตรกรไทยประสบปัญหารายได้น้อยไม่เพียงพอใช้จ่าย ซึ่งปัจจัยลบทั้งหมดล้วนส่งผลต่อกําลังออมของสมาชิก กอช. ที่เป็นเกษตรกร
อย่างไรก็ตาม กอช. ยังคงเดินหน้าภารกิจในการสร้างทัศนคติและวินัยการออมของสมาชิกและประชาชนทุกอาชีพอย่างต่อเนื่อง รวมถึงการเน้นย้ําหลักเศรษฐกิจพอเพียง เพื่อรณรงค์ให้ประชาชนตระหนักถึงความสําคัญของการวางแผนการเงินที่เหมาะสมกับตนเอง ให้สามารถปันเงินส่วนหนึ่งเมื่อมีรายได้ไว้สําหรับออมเพื่อการชราภาพ ก่อนที่จะนําไปใช้จ่ายอื่นที่ไม่จําเป็นจนไม่เหลือเงินให้ออม โดยเกษตรกรเป็นอาชีพหนึ่งของคนไทยที่มีความเสี่ยงสูงที่จะมีชีวิตที่ยากลําบากเมื่อถึงวัยสูงอายุ
"ปี 2560 นี้ รัฐคาดการณ์ว่าผลิตผลทางการเกษตรจะช่วยสร้างรายได้ให้เกษตรกรได้มากขึ้น เนื่องจากปีที่ผ่านมามีปริมาณน้ําเพื่อการเกษตรเพิ่มขึ้น คาดว่าจะเพียงพอต่อการเพาะปลูก และภาครัฐเองได้เร่งรัดมาตรการมากมายเพื่อช่วยเหลือภาคการเกษตรและประชากรกลุ่มฐานราก จึงอยากเตือนพี่น้องเกษตรกรว่า ท่านที่เป็นสมาชิก กอช. อยู่แล้ว เมื่อมีรายได้ก็อย่าลืมกันเงินส่วนหนึ่งนําส่งเข้ากองทุนเพื่อเก็บออมอย่างต่อเนื่องด้วย ส่วนใครที่ยังไม่ได้เป็นสมาชิกถ้ามีคุณสมบัติครบถ้วนก็สามารถสมัครใหม่ได้ด้วยเช่นกัน โดยรัฐจะจ่ายเงินสมทบให้แก่ผู้ที่ส่งเงินสะสมเข้ากองทุน สูงสุดถึง 1,200 บาทต่อปี" นายสมพรกล่าว
สอบถามข้อมูลเกี่ยวกับกองทุนการออมแห่งชาติได้ที่ กอช. สายด่วนเงินออม 02-017-0789 ในวันและเวลาทําการ และติดต่อสมัครสมาชิกได้ที่ธนาคารกรุงไทย ธนาคารออมสิน ธ.ก.ส. และ ธอส. ทุกสาขาทั่วประเทศ ... “กอช. ออมสบาย ได้บํานาญ” www.nsf.or.th
ฝ่ายประชาสัมพันธ์และภาพลักษณ์องค์กร :
โทร. 02-017-0789 ต่อ 213, 224
Email : info@nsf.or.th
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-รัฐมนตรีช่วย สมชายฯ ลงพื้นที่เยี่ยมชมศูนย์การเรียนรู้ชุมชนการทอผ้าฝ้ายบ้านทุ่งโฮ้ง จ.แพร่
วันเสาร์ที่ 19 มกราคม 2562
รัฐมนตรีช่วย สมชายฯ ลงพื้นที่เยี่ยมชมศูนย์การเรียนรู้ชุมชนการทอผ้าฝ้ายบ้านทุ่งโฮ้ง จ.แพร่
รัฐมนตรีช่วย สมชายฯ ลงพื้นที่เยี่ยมชมศูนย์การเรียนรู้ชุมชนการทอผ้าฝ้ายบ้านทุ่งโฮ้ง จ.แพร่
แพร่ : วันนี้ (19 มกราคม 2562) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ลงพื้นที่ จ.แพร่ พร้อมด้วยนางเบญจมาพร เอกฉัตร์ ผู้ตรวจราชการกระทรวงอุตสาหกรรม นายจารุพันธ์ จารโยภาส รองอธิบดีกรมส่งเสริมอุตสาหกรรมและคณะผู้บริหารกระทรวงอุตสาหกรรม ร่วมเยี่ยมชมศูนย์การเรียนรู้ชุมชนการทอผ้าฝ้ายบ้านทุ่งโฮ้ง โดยมี นายพงศ์รัตน์ ภิรมณ์รัตน์ ผู้ว่าราชการจังหวัดแพร่ และนางยุพิน สายสําเภา ประธานกลุ่มทอผ้าไทยพวน ให้การต้อนรับ
ศูนย์การเรียนรู้ชุมชนการทอผ้าฝ้ายบ้านทุ่งโฮ้ง (กลุ่มทอผ้าไทยพวน) เป็นศูนย์การเรียนรู้ด้านการทอผ้า การย้อมครามหรือย้อมสีธรรมชาติ เป็นศูนย์การเรียนรู้ที่ใช้การบริหารจัดการแบบครัวเรือน ให้ความสําคัญกับการเรียนรู้และสืบทอดภูมิปัญญาไทยพวนด้านการทอผ้า ให้กับเยาวชนในชุมชน นักท่องเที่ยวและผู้ที่สนใจทั่วไป โดยศูนย์การเรียนรู้ฯดังกล่าวได้เข้าร่วมโครงการพัฒนาธุรกิจอุตสาหกรรมโดยใช้ทุนทางวัฒนธรรมและภูมิปัญญา กับกระทรวงอุตสาหกรรม นําไปสู่การส่งเสริมนักออกแบบรุ่นใหม่ “Young Designer” เพื่อยกระดับผ้าหม้อห้อมพื้นบ้านที่ย้อมสีธรรมชาติซึ่งเป็นเอกลักษณ์ของ จ .แพร่ สู่สากล ซึ่งถ้าได้รับการออกแบบและดีไซน์รูปแบบใหม่ ๆ จะช่วยยกระดับสินค้าผ้าพื้นเมืองของ จ.แพร่ให้มีมูลค่าเพิ่มมากขึ้น และจะก้าวสู่ระดับสากลได้ไม่ยาก
รัฐบาลไทย-ข่าวทำเนียบรัฐบาล-"หม่อมเต่า" ส่งคณะทำงานเฉพาะกิจฯ ลงตรวจสอบข้อเท็จจริงเหตุนั่งร้านถล่มทับคนงานที่คลองถม
วันจันทร์ที่ 25 พฤศจิกายน 2562
"หม่อมเต่า" ส่งคณะทํางานเฉพาะกิจฯ ลงตรวจสอบข้อเท็จจริงเหตุนั่งร้านถล่มทับคนงานที่คลองถม
รัฐมนตรีว่าการกระทรวงแรงงาน ส่งคณะทํางานเฉพาะกิจตรวจสอบการเกิดอุบัติภัยหรือการประสบอันตรายจากการทํางาน กรณีร้ายแรง ลงพื้นที่ตรวจสอบเหตุนั่งร้านอาคารพาณิชย์ย่านคลองถม หล่นทับคนงานจนบาดเจ็บสาหัส เพื่อรวบรวมพยานหลักฐาน และแจ้งความดําเนินคดีกับผู้รับผิดชอบ
รัฐมนตรีว่าการกระทรวงแรงงาน ส่งคณะทํางานเฉพาะกิจตรวจสอบการเกิดอุบัติภัยหรือการประสบอันตรายจากการทํางาน กรณีร้ายแรง ลงพื้นที่ตรวจสอบเหตุนั่งร้านอาคารพาณิชย์ย่านคลองถม หล่นทับคนงานจนบาดเจ็บสาหัส เพื่อรวบรวมพยานหลักฐาน และแจ้งความดําเนินคดีกับผู้รับผิดชอบ และเร่งเยียวยาช่วยเหลือแรงงานให้ได้รับสิทธิประโยชน์ความคุ้มครองตามขั้นตอนของกฎหมาย
เมื่อวันที่ 23 พฤศจิกายน 2562 ม.ร.ว.จัตุมงคล โสณกุล รัฐมนตรีว่าการกระทรวงแรงงาน เปิดเผยถึงกรณีเหตุการณ์นั่งร้านอาคารพาณิชย์ย่านคลองถม เขตป้อมปราบศัตรูพ่าย กรุงเทพมหานคร หล่นลงมาทับคนงานจนทําให้ได้รับบาดเจ็บสาหัสจํานวน 3 ราย เมื่อวันที่ 22 พฤศจิกายนที่ผ่านมาว่า กระทรวงแรงงานมีความห่วงใยแรงงานที่ประสบอันตรายจากการทํางาน โดยล่าสุดได้สั่งการให้คณะทํางานเฉพาะกิจตรวจสอบการเกิดอุบัติภัยหรือการประสบอันตรายจากการทํางาน กรณีร้ายแรง ซึ่งประกอบด้วย ผู้ตรวจราชการกระทรวงแรงงานที่ปลัดกระทรวงแรงงานมอบหมาย เป็นหัวหน้าคณะทํางาน รองอธิบดีกรมสวัสดิการและคุ้มครองแรงงานหรือผู้ตรวจราชการกรมที่อธิบดีกรมสวัสดิการและคุ้มครองแรงงานมอบหมาย ผู้อํานวยการกองนิติการ เป็นคณะทํางาน และผู้อํานวยการกองความปลอดภัยแรงงาน กรมสวัสดิการและคุ้มครองแรงงาน เป็นคณะทํางานและเลขานุการ
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน กล่าวในตอนท้ายว่า คณะทํางานเฉพาะกิจตรวจสอบการเกิดอุบัติภัยหรือการประสบอันตรายจากการทํางาน กรณีร้ายแรง จะมีอํานาจหน้าที่ในการเดินทางเข้าไปตรวจสอบสถานที่เกิดเหตุ เมื่อมีเหตุการณหรืออุบัติภัยที่มีแรงงานบาดเจ็บสาหัสและเสียชีวิต เพื่อรวบรวมพยานหลักฐาน และแจ้งความดําเนินคดีกับผู้รับผิดชอบ รวมถึงผู้บังคับบัญชาตามลําดับชั้นที่เห็นสมควร ทั้งนี้ จะต้องรายงานผลการดําเนินงานให้รัฐมนตรีว่าการกระทรวงแรงงานรับทราบและพิจารณาให้การช่วยเหลือแก่แรงงานที่ประสบอันตรายจากการทํางานตามขั้นตอน เพื่อให้ได้รับสิทธิประโยชน์การคุ้มครองเยียวยาตามกฎหมายต่อไป
-------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
23 พฤศจิกายน 2562
รัฐบาลไทย-ข่าวทำเนียบรัฐบาล-บสย. เผยผลประกอบการ 3 ไตรมาส หนุน SMEs เข้าถึงสินเชื่อ 6.7 หมื่นล้าน
วันศุกร์ที่ 19 ตุลาคม 2561
บสย. เผยผลประกอบการ 3 ไตรมาส หนุน SMEs เข้าถึงสินเชื่อ 6.7 หมื่นล้าน
บรรษัทประกันสินเชื่ออุตสาหกรรมขนาดย่อม (บสย.) รายงานผลดําเนินงานค้ําประกันสินเชื่อ 3 ไตรมาส หนุนผู้ประกอบการเข้าถึงสินเชื่อในระบบกว่า 67,000 ล้านบาท มอบนโยบาย เร่งยอดค้ําฯ โค้งสุดท้าย ขับเคลื่อนเศรษฐกิจ ดัน SMEs ทุกกลุ่มเป้าหมายเข้าถึงสินเชื่อ
นางนิภารัตน์ พิสิฐพิทยเสรี รักษาการแทนผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า ผลดําเนินงาน 3 ไตรมาส (ม.ค. - ก.ย.) ปี 2561 บสย. สามารถช่วยผู้ประกอบการ SMEs ผ่านการค้ําประกันสินเชื่อ 67,834 ล้านบาท คิดเป็นจํานวนหนังสือค้ําประกัน (LG) 64,530 ฉบับ นอกจากนี้ บสย.ยังเดินหน้าเปิดตัว 2 โครงการใหม่ ซึ่งได้รับการอนุมัติจากคณะรัฐมนตรี (ครม.) เมื่อวันที่ 24 กรกฎาคมที่ผ่านมา ได้แก่ โครงการค้ําประกันสินเชื่อ SMEs ทวีทรัพย์ (PGS7) วงเงิน 150,000 ล้านบาท และโครงการค้ําประกันสินเชื่อรายย่อยสร้างอาชีพ (MICRO3) วงเงิน 15,000 ล้านบาท ซึ่งปัจจุบันได้รับการตอบรับที่ดีจากธนาคารพันธมิตร ในการปล่อยสินเชื่อ โดยมี บสย.ค้ําประกันฯ ผ่าน 2 โครงการดังกล่าวเป็นจํานวนมาก
ความสําเร็จครั้งนี้ มาจากกลยุทธ์การพัฒนาผลิตภัณฑ์ให้เหมาะกับกลุ่มเป้าหมาย และความต้องการของแต่ละธนาคารที่ชัดเจนขึ้น นอกจากโครงการค้ําประกันสินเชื่อเพื่อรายย่อยสร้างอาชีพ ที่มุ่งช่วยเหลือผู้ประกอบการ SMEs ที่วงเงินค้ําประกันไม่เกิน 2 แสนบาท รองรับกลุ่มพ่อค้า แม่ค้า หาบเร่ แผงลอย ให้เข้าถึงแหล่งเงินทุน บสย. ยังมีการแบ่งประเภทการค้ําประกัน จําแนกตามกลุ่มผู้ประกอบการ อาทิ กลุ่มผู้ประกอบการ SMEs ประชารัฐและนโยบายรัฐ ซึ่งร่วมกับธนาคารกรุงไทย, กลุ่มผู้ประกอบการ SMEs นิติบุคคลบัญชีเล่มเดียว, กลุ่ม SMEs รายเล็ก, กลุ่ม SMEs ที่ได้รับสินเชื่อผ่านสถาบันการเงินเฉพาะกิจ (SFIs) และกลุ่ม SMEs ทั่วไป
“สําหรับช่วง 2 เดือนสุดท้ายของปีนี้ ได้มอบนโยบายให้ฝ่ายกิจการสาขา และฝ่ายการตลาดและพัฒนาผลิตภัณฑ์ เร่งผลักดันและประสานการทํางานกับเครือข่ายพันธมิตร ในการช่วยเหลือผู้ประกอบการ SMEs ให้เข้าถึงสินเชื่อในระบบมากขึ้น” นางนิภารัตน์กล่าว
บรรษัทประกันสินเชื่ออุตสาหกรรมขนาดย่อม ศูนย์ลูกค้าสัมพันธ์ 0-2890-9999
ชนิญญา สันสมภาค 081-860-7477  chaninya@tcg.or.th   www.tcg.or.th
ศรัญยู ตันติเสรี 091-771-2885   saranyu@tcg.or.th     www.facebook.com/tcg.or.th
วิขุดา ก้องกีรติ 089-605-9870  wichuda@tcg.or.th
รัฐบาลไทย-ข่าวทำเนียบรัฐบาล-สธ.ขอคนไทยการ์ดอย่าตก ป้องกันโควิดระบาดรอบ 2
วันอาทิตย์ที่ 10 พฤษภาคม 2563
สธ.ขอคนไทยการ์ดอย่าตก ป้องกันโควิดระบาดรอบ 2
กระทรวงสาธารณสุขขอคนไทยร่วมมือการ์ดอย่าตก รักษาระยะห่างระหว่างบุคคล สนับสนุนสถานประกอบการทั้งรัฐและเอกชนการทํางานที่บ้านร้อยละ 70  สวมหน้ากากอนามัย ล้างมือบ่อย ๆ ป้องกันไม่กลับไประบาดซ้ํา
กระทรวงสาธารณสุขขอคนไทยร่วมมือการ์ดอย่าตก รักษาระยะห่างระหว่างบุคคล สนับสนุนสถานประกอบการทั้งรัฐและเอกชนการทํางานที่บ้านร้อยละ 70 สวมหน้ากากอนามัย ล้างมือบ่อย ๆ ป้องกันไม่กลับไประบาดซ้ํา
วันนี้ (10 พฤษภาคม 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์ธนรักษ์ ผลิพัฒน์ รองอธิบดีกรมควบคุมโรค กล่าวว่า หลังเปิดมาตรการผ่อนปรนของรัฐบาลได้ 1 สัปดาห์แล้ว มีการแพร่ระบาดหากประชาชนขาดความระมัดระวังไม่สวมหน้ากากออกจากบ้าน หรือไปในสถานที่ที่มีผู้คนแออัดก็อาจทําให้เกิดความเสี่ยงที่โรคโควิด 19 จะกลับมาระบาดซ้ําได้ จึงขอความร่วมมือประชาชนทุกคนต้องรักษาสภาพการแพร่ระบาดให้อยู่ในระดับต่ําต่อไปให้ได้นานที่สุด ซึ่งมาตรการที่สําคัญที่ทุกคนต้องร่วมมือกันรวมถึงสถานประกอบการทั้งภาครัฐและเอกชน มี 4 ประการ คือ 1. การรักษาระยะห่างระหว่างบุคคล การเหลื่อมเวลาทํางาน การจัดเจ้าหน้าที่ให้ทํางานที่บ้านร้อยละ 70 การจัดระบบคิวในการให้บริการ เพื่อลดความแออัดของพื้นที่สาธารณะลงให้ได้มากที่สุด เป็นต้น
2. การออกแบบทางวิศกรรม เช่น การจัดระบบระบายอากาศให้มีอากาศถ่ายเทได้สะดวก เปิดหน้าต่างปิดแอร์ แต่หากไม่สามารถเปิดหน้าต่างได้ควรติดพัดลมดูดอากาศ การใช้แผนทึบกั้นระหว่างคนที่ต้องนั่งใกล้ชิดกัน3. ปรับปรุงระบบงาน โดยการนําเทคโนโลยีมาใช้ในการทํางาน เช่น การประชุมทางไกล การสนับสนุนให้ผู้รับบริการทําธุรกรรมทางอินเตอร์เน็ต การนําเทคโนโลยีสารสนเทศมาใช้ในการทํางาน เป็นต้น และ 4. การใช้อุปกรณ์ป้องกันส่วนบุคคล สวมหน้ากากอนามัย/หน้ากากผ้า ล้างมือบ่อย ๆ รับประทานอาหารปรุงสุก สะอาด และใช้ช้อนกลางส่วนตัว
จะเห็นได้ว่า สิ่งเหล่านี้หลายเรื่องเป็นสิ่งที่ควรจะต้องทําอยู่ต่อไปจนเป็นนิสัยหรือเป็นวิถีชีวิตแบบใหม่ ไม่ว่าโควิด 19 จะหมดไปแล้วหรือไม่ อย่างเช่น การทํางานที่บ้านช่วยลดปัญหาโรคทางเดินหายใจอื่น ๆ และไข้หวัดใหญ่ ทั้งยังช่วยลดปัญหาจราจร คนทํางานที่บ้านมีเวลาเพิ่มขึ้นไม่ต้องสูญเสียไปกับการจราจร ลดความเครียด ลดความแออัดของสังคมเมือง ช่วยลดมลพิษทางอากาศ ลดการนําเข้าน้ํามันเชื้อเพลิง ทั้งยังช่วยลดต้นทุนและเพิ่มประสิทธิภาพให้กับหน่วยงานได้ด้วยหากบริหารจัดการได้ดี
“หลายคนบ่นทํานองว่าโรคโควิด 19 ส่งผลกระทบต่อการดํารงชีวิต การทํางาน การเดินทาง เศรษฐกิจ และมุ่งหวังให้ภาครัฐเข้ามาจัดการกับปัญหาต่าง ๆ ให้ จริงครับ ภาครัฐสามารถเข้ามาช่วยบรรเทาปัญหาลงได้ แต่ไม่ทั้งหมด คนไทยต้องไม่ลืมว่า พลังที่ยุติหรือยับยั้งการแพร่ระบาดของโควิด 19 รวมถึงลดผลกระทบต่าง ๆ อยู่ที่คนไทยทุกคน ทุกคนต้องให้ความร่วมมือกับทางภาครัฐในการป้องกันตัวเองให้เต็มที่ เจ้าของสถานประกอบการก็มีบทบาทที่สําคัญในการที่ช่วยลดความเสี่ยงในการกลับมาแพร่ระบาดในสังคมไทยให้คงระดับต่ําต่อเนื่องต่อไปด้วยการดูแลสถานที่หรือสถานประกอบการของตัวเองให้มีความเสี่ยงในการเป็นแหล่งแพร่เชื้อให้ต่ําที่สุด” นายแพทย์ธนรักษ์กล่าว
****************************** 10 พฤษภาคม2563
รัฐบาลไทย-ข่าวทำเนียบรัฐบาล-รอง นรม.พล.อ.ประวิตรฯ เป็นประธานการประชุม คณะกรรมการนโยบายและแผนการบริหารจัดการ ทรัพยากรทางทะเลและชายฝั่งแห่งชาติ ครั้งที่ 1/2562
วันศุกร์ที่ 18 มกราคม 2562
รอง นรม.พล.อ.ประวิตรฯ เป็นประธานการประชุม คณะกรรมการนโยบายและแผนการบริหารจัดการ ทรัพยากรทางทะเลและชายฝั่งแห่งชาติ ครั้งที่ 1/2562
รอง นรม.พล.อ.ประวิตรฯ เป็นประธานประชุมคณะกรรมการนโยบายและแผนการบริหารจัดการทรัพยากรทางทะเลและชายฝั่งแห่งชาติ ครั้งที่ 1/2562 เห็นชอบจัดทํานโยบายและแผนการบริหารจัดการทรัพยากรทางทะเลและชายฝั่งแห่งชาติ ปี 2560 – 2564
วันนี้ (18 มกราคม 2562) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการนโยบายและแผนการบริหารจัดการทรัพยากรทางทะเลและชายฝั่งแห่งชาติ ครั้งที่ 1/2562 สรุปสาระสําคัญดังนี้
ที่ประชุมมีมติเห็นชอบในการกําหนดทิศทางนโยบายและแผนการบริหารจัดการทรัพยากรทางทะเลและชายฝั่งแห่งชาติ ปี 2560 – 2564 ที่มีนโยบายและแผนยุทธศาสตร์ ประกอบด้วย ยุทธศาสตร์ที่ 1 อนุรักษ์ คุ้มครอง ฟื้นฟู ทรัพยากรทางทะเลและชายฝั่ง อย่างสมดุลและเป็นธรรม ยุทธศาสตร์ที่ 2 บริหารจัดการการใช้ประโยชน์ทรัพยากรทางทะเลและชายฝั่งแบบบูรณาการ อย่างยั่งยืน ยุทธศาสตร์ที่ 3 เสริมสร้างประสิทธิภาพกลไกการบริหารจัดการทรัพยากรทางทะเลและชายฝั่ง โดยเน้นการมีส่วนร่วมและทันต่อการเปลี่ยนแปลง และยุทธศาสตร์ที่ 4 เสริมสร้างความเข้มแข็งและพัฒนาความร่วมมือบนพื้นฐานของผลประโยชน์ร่วมกันจากความร่วมมือระหว่างประเทศ ซึ่งนโยบายและแผนฯ ดังกล่าว มีความเชื่อมโยงและสอดคล้องกับยุทธศาสตร์ชาติที่ 5 ด้านการสร้างการเติบโตบนคุณภาพชีวิตที่เป็นมิตรกับสิ่งแวดล้อม แผนปฏิรูปประเทศ แผนพัฒนาเศรษฐกิจและสังคมแห่งชาติ ฉบับที่ 12 (พ.ศ. 2560 – 2564) แผนความมั่นคงแห่งชาติทางทะเล (พ.ศ. 2558 – 2564) และนโยบายความมั่นคงแห่งชาติ (พ.ศ. 2558 – 2564)
พร้อมกันนี้ ที่ประชุมรับทราบตามที่กรมทรัพยากรทางทะเลและชายฝั่ง กระทรวงทรัพยากรธรรมชาติและสิ่งแวดล้อมมีนโยบายการจัดโครงการจัดวางปะการังเทียมจากขาแท่นผลิตปิโตรเลียมที่เลิกใช้งานแล้ว การกําหนดพื้นที่คุ้มครองทรัพยากรทางทะเลและชายฝั่งตามมาตรา 20 และ 22 การกําหนดพื้นที่ที่จะใช้มาตรการในการป้องกันการกัดเซาะชายฝั่งตามมาตรา 21 โครงการชายหาดปลอดบุหรี่ และ การเป็นเจ้าภาพจัดประชุมรัฐมนตรีอาเซียนสมัยพิเศษด้านขยะทะเล ซึ่งจะมีขึ้นในวันที่ 5 มีนาคม 2562
นอกจากนี้ ที่ประชุมเห็นชอบให้คณะกรรมการคุ้มครองสิ่งแวดล้อมทางทะเล ซึ่งอยู่ภายใต้คณะกรรมการสิ่งแวดล้อมแห่งชาติ มาอยู่ภายใต้คณะกรรมการนโยบายและแผนการบริหารจัดการทรัพยากรทางทะเลและชายฝั่งแห่งชาติ โดยเพิ่มอธิบดีกรมทรัพยากรทางทะเลและชายฝั่ง เป็นประธานอนุกรรมการร่วมและให้มีอํานาจหน้าที่คงเดิม
ทั้งนี้ รอง นรม.พล.อ.ประวิตรฯ กล่าวเพิ่มเติมว่า ปัญหาขยะเป็นเรื่องใหญ่ที่ทําการแก้ไขมาหลายปี แต่ไม่ได้มีกระแสเหมือนตอนนี้ ที่มีทั้งภาคเอกชนและประชาชน เข้ามาร่วมมือกับรัฐบาลมากขึ้น โดยขอฝากให้ทุกฝ่ายช่วยกันสร้างกระแสให้เกิดความร่วมมือกันในเรื่องนี้ด้วย
.....................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.ดิจิทัลฯ ร่วมพิธีเปิดงานสัมมนา “Thailand Taking off to New Heights”
วันอังคารที่ 20 มีนาคม 2561
รมว.ดิจิทัลฯ ร่วมพิธีเปิดงานสัมมนา “Thailand Taking off to New Heights”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) พร้อมด้วย น.ส.อัจฉรินทร์ พัฒนพันธ์ชัย ปลัดกระทรวงดิจิทัลฯ เข้าร่วมพิธีเปิดงานสัมมนา “Thailand Taking off to New Heights” โดยมี ดร.สมคิด จาตุศรีพิทักษ์ รองนายกรัฐมนตรี เป็นประธาน ซึ่งสํานักงานคณะกรรมการส่งเสริมการลงทุน (บีโอไอ) จัดขึ้น เพื่อเป็นการประกาศความพร้อมของรัฐบาลในการขับเคลื่อนเศรษฐกิจไทยให้เติบโตในเวทีเศรษฐกิจโลก รวมทั้งเป็นเวทีในการประกาศทิศทางการส่งเสริมการลงทุนของประเทศไทย โดยรัฐบาลได้เตรียมความพร้อมสําหรับการขับเคลื่อนเศรษฐกิจ ด้วย 3 ยุทธศาสตร์สําคัญ ได้แก่ 1) โครงสร้างการลงทุนขนาดใหญ่ ที่จะช่วยยกระดับโครงสร้างพื้นฐานด้านกายภาพของประเทศ 2) กลุ่มโครงการลงทุนในเขตเศรษฐกิจพิเศษภาคตะวันออก (EEC) ซึ่งรัฐบาลตั้งใจพัฒนาให้เกิดการเชื่อมโยงระบบโลจิสติกส์ไร้รอยต่อในภูมิภาค ทั้งทางบก ทางน้ํา และทางอากาศ และ 3) กลุ่มโครงการเพื่อขับเคลื่อนประเทศไทยเข้าสู่ยุคดิจิทัล หรือ 4.0 อาทิ การลงทุนในระบบอินเทอร์เน็ตหมู่บ้าน รวมถึงการผลักดันบริการภาครัฐสู่การเป็น e-Government เพื่อเพิ่มศักยภาพการบริการประชาชน และภาคธุรกิจ ซึ่งทั้ง 3 ยุทธศาสตร์ กระทรวงดิจิทัลฯ เป็นหนึ่งหน่วยงานหลักในการขับเคลื่อนให้เกิดขึ้น ทั้งนี้ ภายในงานฯ บริษัท กสท โทรคมนาคม จํากัด (มหาชน) ได้นําโมเดลจําลองขนาดใหญ่ของโครงการ Digital Park Thailand ในอําเภอศรีราชา จังหวัดชลบุรี บนพื้นที่ 709 ไร่ มาจัดแสดง ซึ่งเป็นพื้นที่พัฒนาเขตอุตสาหกรรมและนวัตกรรมด้านดิจิทัล (EECd) เพื่อถ่ายทอดเทคโนโลยีและสร้างสรรค์งานด้านดิจิทัลในรูปแบบต่างๆ ด้วย เมื่อวันที่ 19 มีนาคม 2561 ณ ห้องรอยัล จูบิลี่ บอลรูม อาคารชาเลนเจอร์ อิมแพค เมืองทองธานี อําเภอปากเกร็ด จังหวัดนนทบุรี
********************
รัฐบาลไทย-ข่าวทำเนียบรัฐบาล-นายกรัฐมนตรีฝากเตือนผู้ชุมนุมว่าเป็นสิ่งที่ผิดกฎหมาย ขออย่าได้ทำ พร้อมขอให้นึกถึงส่วนรวม
วันอังคารที่ 13 กุมภาพันธ์ 2561
นายกรัฐมนตรีฝากเตือนผู้ชุมนุมว่าเป็นสิ่งที่ผิดกฎหมาย ขออย่าได้ทํา พร้อมขอให้นึกถึงส่วนรวม
นายกรัฐมนตรีฝากเตือนผู้ชุมนุมว่าเป็นสิ่งที่ผิดกฎหมาย ขออย่าได้ทํา พร้อมขอให้นึกถึงส่วนรวม
วันนี้ (13 กุมภาพันธ์ 2561) เวลา 14.20 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวถึงกรณีมีการรวมตัวนัดชุมนุมว่า เรื่องดังกล่าวเป็นเรื่องผิดกฎหมายหรือเปล่า ทําให้ประชาชนได้รับความเดือดร้อนหรือไหม รวมไปถึงทําให้การจราจร ถนนเสียหายไปด้วยหรือไม ซึ่งเมื่อรู้อยู่ว่าสิ่งที่ทําอยู่เป็นสิ่งที่ผิดกฎหมาย ก็อย่าไปทํา ขอให้รอเวลาก่อนค่อยทํา พร้อมทั้งขอให้นึกถึงส่วนรวมบ้าง
----------------------------------------------
รัฐบาลไทย-ข่าวทำเนียบรัฐบาล-รัฐบาลสนับสนุนหลักสูตรวิชาชีพระยะสั้นเพื่อพัฒนาประเทศ
วันศุกร์ที่ 5 มกราคม 2561
รัฐบาลสนับสนุนหลักสูตรวิชาชีพระยะสั้นเพื่อพัฒนาประเทศ
เพื่อเสริมทักษะที่จําเป็นตามความต้องการของตลาดแรงงานให้แก่นักศึกษาอาชีวศึกษา
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเดินหน้าพัฒนาคุณภาพนักศึกษาอาชีวศึกษา โดยร่วมกับภาคเอกชนจัดหลักสูตรวิชาชีพระยะสั้นเสริมทักษะให้แก่นักศึกษา ประกอบด้วยหลักสูตรที่สําคัญ 2 กลุ่ม คือ 1.กลุ่มอุตสาหกรรมเป้าหมาย 1,400 หลักสูตร เช่น การซ่อมสีรถด้วยระบบอัจฉริยะ เทคโนโลยีปรับฉีดพลาสติก งานควบคุมหลอดไฟบ้านผู้สูงวัยด้วยระบบสมองกลฝังตัว เป็นต้น และ2. กลุ่มหลักสูตรตามความต้องการท้องถิ่น 2,488 หลักสูตร เช่น ภาษีมูลค่าเพิ่มสําหรับธุรกิจยุค 4.0 การออกแบบงานกราฟฟิกและภาพเคลื่อนไหว การซื้อขายและทําธุรกิจระบบอิเล็กทรอนิกส์ เป็นต้น ทั้งนี้ รัฐบาลตั้งเป้ายกระดับเศรษฐกิจของประเทศด้วยศักยภาพของนักศึกษาอาชีวะ โดยส่งเสริมความร่วมมือกับทุกภาคส่วนเพื่อพัฒนาอาชีวศึกษาทั้งระบบอย่างมีประสิทธิภาพ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-หากมีอาการแบบนี้อาจเสี่ยงติดเชื้อโควิด-19
วันอังคารที่ 26 พฤษภาคม 2563
หากมีอาการแบบนี้อาจเสี่ยงติดเชื้อโควิด-19
หากมีอาการหายใจติดขัด ควรพบแพทย์เพื่อวินิจฉัยโรคจะดีที่สุด
รัฐบาลไทย-ข่าวทำเนียบรัฐบาล-"Safety &amp; Hygienic Road Trip"
วันอังคารที่ 21 กรกฎาคม 2563
"Safety & Hygienic Road Trip"
"Safety & Hygienic Road Trip"  โครงการคู่มือเส้นทางท่องเที่ยวปลอดโรค การยกระดับมาตรฐานความปลอดภัยด้านสุขอนามัย เพื่อสร้างความมั่นใจในการเดินทางท่องเที่ยว
เช้าวันนี้ 20 กรกฎาคม 2563 นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา พร้อมด้วย นพ. ศุภกิจ ศิริลักษณ์ รองปลัดกระทรวงสาธารณสุข นายยุทธศักดิ์ สุภสรผู้ว่าการการท่องเที่ยวแห่งประเทศไทย นายจิรุตถ์ อิศรางกูร ณ อยุธยา ผู้อํานวยการสํานักงานส่งเสริมการจัดประชุมและนิทรรศการ องค์การมหาชน TCEB และนายทวีพงษ์ วิชัยดิษฐ ผู้อํานวยการองค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืน องค์การมหาชน อพท. ร่วมกันแถลงข่าวโครงการคู่มือเส้นทางท่องเที่ยวปลอดโรค "Safety & Hygienic Road Trip" ตามแนวทางการยกระดับมาตรฐานความปลอดภัยด้านสุขอนามัย เพื่อสร้างความมั่นใจในการเดินทางท่องเที่ยว เป็นหนึ่งโครงการที่เกิดจากการบูรณาการระหว่าง ททท. TCEB อพท. และหน่วยงานภาคเอกชน เช่น บริษัท ปตท. น้ํามันและการค้าปลีก จํากัด (มหาชน) และ บริษัท บีเอ็มดับเบิลยู ประเทศไทย ช่วยกระตุ้นให้เกิดการเดินทางทั้งในลักษณะการท่องเที่ยวด้วยตนเอง การท่องเที่ยวเป็นหมู่คณะ การท่องเที่ยวเพื่อเป็นรางวัล รวมถึงการเดินทางเพื่อการประชุม อบรมและสัมมนา โดยใช้คู่มือเส้นทางท่องเที่ยวปลอดโรค 5 ภูมิภาค Safety & Hygienic Road Trip เป็นแนวทางในการเดินทางท่องเที่ยว ตลอดจนแนวทางการเดินทางร่วมกิจกรรมกับชุมชนท่องเที่ยว ตามแนวคิดท่องเที่ยววิถีใหม่ New Normal ณ ห้องโถงธนะรัชต์ อาคาร ททท.
นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา กล่าวว่า จากสถานการณ์การแพร่ระบาดของเชื้อไวรัสโควิด-19 ส่งผลกระทบต่อกิจกรรมทางเศรษฐกิจทั่วโลก รวมถึงอุตสาหกรรมท่องเที่ยว นักท่องเที่ยวมีความกังวลในการเดินทางมากขึ้น เพื่อเป็นการสร้างความเชื่อมั่น ให้กับนักท่องเที่ยว กระทรวงการท่องเที่ยวและกีฬา โดย ททท. จึงร่วมมือกับกระทรวงสาธารณสุข และหน่วยงานภาครัฐและภาคเอกชนในอุตสาหกรรมท่องเที่ยว ดําเนินโครงการมาตรฐานความปลอดภัยด้านสุขอนามัย Amazing Thailand Safety & Health Administration (SHA) ซึ่งเป็นโครงการกระตุ้นให้สถานประกอบการ ในอุตสาหกรรมท่องเที่ยวได้เตรียมความพร้อมและดําเนินการปรับปรุงสถานประกอบการให้สอดคล้องกับวิถีชีวิตใหม่ (New normal) ที่ผู้ประกอบการต้องเสนอสินค้าและบริการที่ดีควบคู่กับมาตรฐานความปลอดภัย ด้านสุขอนามัย ตราสัญลักษณ์ SHA เป็นเครื่องมือสื่อสารให้นักท่องเที่ยวในการสร้างความเชื่อมั่นให้นักท่องเที่ยวได้เป็นอย่างดี
นายยุทธศักดิ์ สุภสร ผู้ว่าการ ททท. กล่าวว่า ททท. ได้ต่อยอดแนวมาตรฐาน SHA ให้สอดคล้องกับพฤติกรรม ของนักท่องเที่ยวไทยที่มีความสนใจในการเดินทางด้วยรถยนต์ส่วนบุคคล โดยรวมกันเป็นหมู่คณะเล็กๆ อาทิ สมาชิกในครอบครัว หรือกลุ่มเพื่อน เพื่อท่องเที่ยวไปยังแหล่งท่องเที่ยวในจังหวัดใกล้เคียง ททท. จึงได้จัดทําคู่มือเส้นทางท่องเที่ยวปลอดโรค 5 ภูมิภาค (Safety & Hygienic Road Trip) ขึ้น เพื่อย้ําเตือนแนวทางการปฏิบัติตัวระหว่างเดินทางท่องเที่ยว ในการนี้ ททท. ได้จัดกิจกรรมนําร่องเส้นทางท่องเที่ยวปลอดโรค โดยนําคณะผู้บริหารจากหน่วยงานพันธมิตรและสื่อมวลชนร่วมเดินทางท่องเที่ยวตามมาตรฐานวิถีชีวิตใหม่ (New normal) เส้นทางกรุงเทพฯ-สมุทรสงคราม-ราชบุรี ระหว่างวันที่ 31 กรกฎาคม
รัฐบาลไทย-ข่าวทำเนียบรัฐบาล-นายกรัฐมนตรียืนยันรัฐบาลจริงจังกวาดล้างบ่อนการพนัน ไม่ละเว้นผู้กระทำความผิดต้องถูกดำเนินคดี พร้อมลงโทษเจ้าหน้าที่ละเลยการปฏิบัติหน้าที่
วันอังคารที่ 4 สิงหาคม 2563
นายกรัฐมนตรียืนยันรัฐบาลจริงจังกวาดล้างบ่อนการพนัน ไม่ละเว้นผู้กระทําความผิดต้องถูกดําเนินคดี พร้อมลงโทษเจ้าหน้าที่ละเลยการปฏิบัติหน้าที่
นายกรัฐมนตรียืนยันรัฐบาลจริงจังกวาดล้างบ่อนการพนัน ไม่ละเว้นผู้กระทําความผิดต้องถูกดําเนินคดี พร้อมลงโทษเจ้าหน้าที่ละเลยการปฏิบัติหน้าที่
วันนี้ (4 ส.ค. 63) เวลา 13.15 น. ณ ตึกสันติไมตรี (หลังใน) หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เผยคณะรัฐมนตรีมีการพิจารณาอนุมัติแผนการใช้จ่ายเงินกู้ระยะที่ 1 โดยตรวจสอบ คัดกรอง โครงการต่าง ๆ ให้สอดคล้องกับสถานการณ์ปัจจุบัน รวมทั้งหารือถึงมาตรการผ่อนคลายการเดินทางเข้ามาของชาวต่างชาติ อาทิ นักธุรกิจ ที่จะเข้ามาดําเนินการธุรกิจขนาดใหญ่ ซึ่งจะต้องมีมาตรการที่รัดกุม สร้างความเชื่อมั่นแก่พี่น้องประชาชนว่าประเทศไทยสามารถควบคุมการแพร่ระบาดได้ โดย ศบค. จะเป็นผู้เสนอเรื่องดังกล่าวเข้าสู่ที่ประชุมคณะรัฐมนตรีต่อไป สําหรับกรณีทหารสหรัฐอเมริกาเดินทางเข้าสู่ประเทศไทยหลังผ่านการฝึกที่ประเทศญี่ปุ่น ขณะนี้อยู่ภายใต้การดูแลอย่างรัดกุม เข้าสู่พื้นที่กักตัวสังเกตอาการ 14 วัน รับการตรวจ Swab Test 3 ครั้ง หากพบผู้ป่วยติดเชื้อจะต้องนําส่งโรงพยาบาลทันที
นายกรัฐมนตรียืนยัน รัฐบาลจริงจังในการจับกุมบ่อนการพนันมาโดยตลอด ที่ผ่านมาเจ้าหน้าที่ตํารวจได้มีการกวาดล้างบ่อนการพนันในหลายพื้นที่ พร้อมสั่งลงโทษเจ้าหน้าที่ตํารวจที่ปล่อยประละเลยการปฏิบัติหน้าที่ ซึ่งประชาชนสามารถให้ความร่วมมือ ด้วยการร้องเรียนเพื่อติดตาม จับกุม โดยเฉพาะผู้อยู่เบื้องหลังการกระทําผิด ต้องถูกดําเนินคดี
................
กลุ่มประชาสัมพันธ์และเผยแพร่ สํานักโฆษก